წითელი ოთახი
წითელი ოთახი (შვედ. Röda rummet) — შვედი მწერლის, ავგუსტ სტრინდბერგის, რომანი, გამოქვეყნდა 1879 წელს. ხშირად მიიჩნევა პირველ შვედურ რომანად. ნაწარმოები, რომელიც სატირას წარმოადგენს სტოკჰოლმურ საზოგადოებაზე, ავტორის პირად ცხოვრებისეულ გამოცდილებას ეფუძნება. რომანს შვედეთში არაერთგვაროვანი შეფასებები მოჰყვა, თუმცა მან აღიარება მოიპოვა დანიაში, სადაც სტრინდბერგი გენიოსად შერაცხეს. რომანმა ავტორს მთელ სკანდინავიაში მოუტანა ცნობადობა.